《泛舟》
宋代·李彭

暄风吹天墟，淑景来日涉。繁花已舒颜，晴哢复缓颊。

平生万斛愁，赖此短兵接。俯携诸少年，清江玩舟楫。

波平罢牵挽，论高辟嚅嗫。缅怀荀慈明，冰霜胸中挟。

食贫傍人门，官学居建业。向来疥遂痁，性命危脱叶。

胜游夙昔共，大句常岌嶪。回头见小雁，颇恨暮山叠。

何当奋飞去，碧云端可蹑。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。